Հունիսի 30-ին Հայ եկեղեցու տարբեր թեմերից ծխական համայնքի անդամներ, ուխտավորներ իրենց հոգևոր առաջնորդների հետ վաղ առավոտից ժամանում էին Մայր Աթոռ՝ ստանալու Գարեգին Բ Ամենայն հայոց կաթողիկոսի հայրական օրհնությունը: Հովվապետն ընդունեց Շիրակի, Գեղարքունիքի, Գուգարաց, Տավուշի և Սյունիքի թեմերի հարյուրավոր ուխտավորների: Հայոց հովվապետն ուրախությամբ նշեց, որ անսասան են թեմերի անմնացորդ սերն ու նվիրումը հայոց հոգևոր կենտրոնի հանդեպ: Գարեգին Բ-ը հորդորեց ուխտավորներին՝ անսասան մնալ հավատքի մեջ, ամուր պահել ընտանիքները, կենսունակ՝ ազգային մշակութային հաստատությունները, լուսավոր ու պայծառ՝ դպրոցներն ու եկեղեցիները: